./data/phi1017/phi015/phi1017.phi015.perseus-lat2.xml
Seneca
Fabricius divitias imperator reiecit, censor notavit  Tubero            paupertatem et se dignam et Capitolio iudicavit, cum fictilibus in publica cena usus ostendit debere iis hominem esse contentum, quibus di etiamnunc uterentur  Honores reppulit pater Sextius, qui ita natus, ut rem publicam deberet capessere, latum clavum divo Iulio dante non recepit  Intellegebat enim quod dari posset, et eripi posse